നേതൃമാറ്റം: ബത്തേരിയില് എസ്.സി മോര്ച്ച കമ്മറ്റിയും രാജിവെച്ചു സുല്ത്തന് ബത്തേരി: ബി.ജെ.പി വയനാട് ജില്ലാ കമ്മറ്റിക്ക് പുതിയ അദ്ധ്യക്ഷനെ പ്രഖ്യാപിച്ചതിനെ തുടര്ന്ന് പാര്ട്ടിക്കുള്ളില് ഉടലെടുത്ത പ്രതിഷേധവും രാജിയും തുടരുകയാണ്. എസ്.സി മോര്ച്ച ബത്തേരി മണ്ഡലം കമ്മറ്റിയാണ് ഇന്നലെ രാജിവെച്ചത്. പ്രസിഡന്റ് വിശ്വന്റെ നേതൃത്വത്തിലുള്ള ഏഴംഗ കമ്മറ്റിയാണ് പാര്ട്ടി സ്ഥാനങ്ങള് ഒഴിഞ്ഞത്. കഴിഞ്ഞ ദിവസം ബി.ജെ.പി ബത്തേരി നിയോജക മണ്ഡലം കമ്മറ്റിയും മഹിളമോര്ച്ച ജില്ലാ കമ്മറ്റിയും നേതൃമാറ്റത്തില് പ്രതിഷേധിച്ച് പാര്ട്ടി സ്ഥാനങ്ങള് രാജിവെച്ചിരുന്നു. ഇവരോട് അനുഭാവം പ്രകടിപ്പിച്ചാണ് എസ്.സി മോര്ച്ച കമ്മറ്റിയും രാജിവെച്ചത്. രാജിക്കത്ത് എസ്.സി മോര്ച്ച ജില്ലാ പ്രസിഡന്റിന് നല്കിയെങ്കിലും രാജി സ്വീകരിച്ചിട്ടില്ലെന്ന് പ്രസിഡന്റ് കെ.ആര്.ഷിനോജ് അറിയിച്ചു. അതേസമയം അച്ചടക്ക നടപടിയുടെ ഭാഗമായി നിയോജക മണ്ഡലം കമ്മറ്റി പ്രസിഡന്റായിരുന്ന കെ.ബി.മദന്ലാലിനെ പാര്ട്ടി സംസ്ഥാന അദ്ധ്യക്ഷന് സസ്പെന്റ് ചെയ്തു. കെ.ബി.മദന്ലാലിന്റെ നേതൃത്വത്തില് പതിമൂന്ന് അംഗ എക്സിക്യൂട്ടീവ് കമ്മറ്റി നേരത്തെ രാജിവച്ചിരുന്നു.